Sąjungos šiltnamio efektą sukeliančių dujų registro naudojimo taisyklių

9 priedas

(**Sąskaitos tvarkymo sutarties forma**)

**SĄSKAITOS TVARKYMO SUTARTIS NR.**

\_\_\_\_\_ m. \_\_d.

Vilnius

Lietuvos Respublikos aplinkos ministerijos Aplinkos projektų valdymo agentūra, vykdanti Sąjungos šiltnamio efektą sukeliančių dujų registro (toliau – Sąjungos registras) nacionalinio administratoriaus funkcijas (toliau – nacionalinis administratorius), buveinės adresas: Labdarių g. 3, LT-01120 Vilnius, juridinio asmens kodas 288779560, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir \_\_\_\_\_\_\_\_\_\_\_\_\_\_\_\_\_\_\_ (toliau – Pareiškėjas), adresas: \_\_\_\_\_\_\_\_\_\_\_\_\_\_\_, juridinio asmens kodas\_\_\_\_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_\_\_\_\_\_, kartu vadinamos šalimis, o kiekviena atskirai – šalimi, sudarė šią sąskaitos tvarkymo sutartį (toliau – Sutartis):

**1. SUTARTIES OBJEKTAS**

1.1. Nacionalinis administratorius įsipareigoja tvarkyti Pareiškėjo sąskaitą ir atlikti visus su tuo susijusius veiksmus laikydamasisSąjungos šiltnamio efektą sukeliančių dujų registro naudojimo taisyklėse (toliau – Taisyklės) ir 2019 m. kovo 12 d. Komisijos deleguotajame reglamente (ES) 2019/1122, kuriuo papildomos Europos Parlamento ir Tarybos direktyvos 2003/87/EB nuostatos dėl Sąjungos registro veikimo (toliau – Reglamentas) nustatytų reikalavimų;

1.2. Pareiškėjas įsipareigoja laikytis Taisyklių ir Reglamento jam nustatytų pareigų ir reikalavimų naudojantis sąskaita ir Sąjungos registru;

1.3. sutartis sudaroma dėl (pažymėti tinkamą ir įrašyti sąskaitos Sąjungos registre numerį):

□ veiklos vykdytojo sąskaitos (Nr. );

□ orlaivių naudotojo sąskaitos (Nr. );

□ prekybos sąskaitos (Nr. );

□ tikrintojo įregistravimo Sąjungos registre (atitinka sąskaitos Sąjungos registre atidarymą) (Nr. ).

**2. SUTARTIES ŠALIŲ ĮSIPAREIGOJIMAI**

2.1. Nacionalinis administratorius įsipareigoja:

2.1.1. laikydamasi Reglamento, Taisyklių ir kitų teisės aktų reikalavimų tvarkyti sąskaitą;

2.1.2. įregistruoti Pareiškėjo pateiktus duomenis ir jų pakeitimus Sąjungos registre;

2.1.3. sukurti, atnaujinti ar uždaryti sąskaitą vadovaujantis Reglamento ir Taisyklių reikalavimais;

2.1.4. Pareiškėjui paprašius, teikti informaciją apie Pareiškėją ir jam priklausančios sąskaitos duomenis, jų pasikeitimus;

2.1.5. atlikti šios sutarties koordinavimą ir vykdymo kontrolę;

2.1.6. tvarkant asmens duomenis užtikrinti Pareiškėjo pateiktos informacijos konfidencialumą ir apsaugą;

2.1.7. vykdyti kitas Reglamente, Taisyklėse, kituose teisės aktuose nustatytas pareigas.

2.2. Nacionalinis administratorius turi teisę daryti pakeitimus Sąjungos registro interneto tinklalapyje Reglamente nustatyta tvarka.

2.3. Pareiškėjas įsipareigoja:

2.3.1. teikti reikalingus duomenis ir informaciją Sąjungos registro informacinei sistemai ir užtikrinti, kad pateikti duomenys ir informacija yra tikslūs ir teisingi;

2.3.2. per kuo trumpesnį laiką, bet ne vėliau kaip per Taisyklėse nustatytą terminą pranešti nacionaliniam administratoriui aplinkybes, apie kurias, remiantis Taisyklėmis ar Reglamentu, Pareiškėjas privalo informuoti nacionalinį administratorių;

2.3.3. laikytis saugumo reikalavimų naudojant vartotojo vardą ir slaptažodį, prieigą prie sąskaitų ir veiksmų, kuriomis naudotis ir kuriuos atlikti jam leidžiama;

2.3.4. ne vėliau kaip iki Taisyklių 89 punkte nustatyto termino sumokėti Vyriausybės nustatyto dydžio atlyginimą už sąskaitos Sąjungos registre tvarkymą per IS „E. sąskaita“;

2.3.5. atsakyti už įgaliotųjų atstovų ir kitų asmenų, kuriems Pareiškėjas suteikė prieigos prie Sąjungos registro sąskaitos teisę ar teisę atlikti veiksmus su sąskaita, veiksmus kaip už atliktus Pareiškėjo;

2.3.6. neperleisti savo teisių pagal Sutartį tretiesiems asmenims be nacionalinio administratorius sutikimo;

2.3.7. vykdyti kitas Reglamento, Taisyklių ir kitų teisės aktų reikalavimus.

**3. GARANTIJOS IR ATSAKOMYBĖ**

3.1. Nacionalinis administratorius atsako už Sąjungos registro pateikiamos informacijos tikslumą;

3.2. Nacionalinis administratorius neatsako už trečiųjų asmenų pateiktos informacijos tikslumą ir Pareiškėjo ar jo įgaliotųjų atstovų slaptažodžio praradimą ar perdavimą tretiesiems asmenims ir su tuo susijusį informacijos atskleidimą tretiesiems asmenims;

3.3. Pareiškėjas, pasirašydamas šią sutartį, patvirtina, kad:

3.3.1. turi teisę sudaryti Sutartį ir nėra jokių Sutarties ar kitų teisės aktų nustatytų kliūčių Sutartį sudaryti ir vykdyti pagal ją įsipareigojimus;

3.3.2. teikiant prašymą nacionaliniam administratoriui pateikti duomenys yra teisingi, tikslūs ir išsamūs;

3.3.3. pasikeitus prašyme ar kituose dokumentuose pateiktai informacijai, nedelsdamas praneša nacionaliniam administratoriui apie pasikeitimus;

3.3.4. asmuo, pateikęs prašymą ir sudarantis Sutartį Pareiškėjo vardu, yra tinkamai įgaliotas sudaryti ir vykdyti Sutartį Pareiškėjo vardu.

**4. SUTARTIES GALIOJIMO TERMINAS IR NUTRAUKIMAS**

4.1. Sutartis įsigalioja nuo pasirašymo dienos ir galioja iki sąskaitos uždarymo Taisyklėse nustatyta tvarka;

4.2. Nacionalinis administratorius turi teisę ne vėliau kaip prieš 10 darbo dienų raštu pranešęs apie tai Pareiškėjui nutraukti Sutartį, jeigu po Sutarties sudarymo paaiškėja aplinkybės, dėl kurių būtų priimtas sprendimas atsisakyti atidaryti sąskaitą. Nutraukus Sutartį šiame punkte numatytu atveju visos sąskaitos registruotos sąskaitos turėtojo vardu blokuojamos, o visi jose esantys ATL, aviacijos ATL ir (ar) Kioto vienetai pervedami į Pareiškėjo nurodyto trečiojo asmens sąskaitą arba, jeigu tokio nurodymo nacionalinis administratorius negauna, ATL, aviacijos ATL ir (ar) Kioto vienetai pervedami į nacionalinę sąskaitą, o Pareiškėjo sąskaita (-os) uždaroma (-os);

4.3. Ne vėliau kaip prieš 10 darbo dienų pateikęs nacionaliniam administratoriui užpildytą ir pasirašytą nustatytos formos prašymą ir įvykdęs visus Taisyklėse numatytus atitinkamos sąskaitos uždarymui taikomus reikalavimus, Pareiškėjas turi teisę vienašališkai nutraukti Sutartį uždarius visas jo vardu Sąjungos registre atidarytas sąskaitas. Sutarties nutraukimo diena laikoma visų reikalavimų įvykdymo diena.

4.4. Sutarties nutraukimas nedaro įtakos trečiųjų asmenų teisėms, atsiradusioms iki Sutarties nutraukimo, įskaitant ir Sutarties nutraukimo dieną.

**5. BAIGIAMOSIOS NUOSTATOS**

5.1. Sutartyje neaptartos sąlygos sprendžiamos vadovaujantis Reglamentu, Taisyklėmis, kitais galiojančiais Lietuvos Respublikos teisės aktais;

5.2. Sutarties pakeitimai ir papildymai įforminami atskiru rašytiniu Šalių susitarimu, kuris yra neatsiejama Sutarties dalis;

5.3. Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai;

5.4. Sutartis sudaryta ir jos nuostatos aiškinamos vadovaujantis Lietuvos Respublikos teisės aktais. Visi ginčai dėl Sutarties sprendžiami derybų būdu, nesusitarus – Lietuvos Respublikos įstatymuose nustatyta tvarka Lietuvos teismuose.

**6. SUTARTIES ŠALIŲ ADRESAI IR BANKO REKVIZITAI**

|  |  |
| --- | --- |
| **Lietuvos Respublikos aplinkos ministerijos** **Aplinkos projektų valdymo agentūra** | **Pareiškėjas** |
| Juridinio asmens kodas 288779560Buveinės adresas Labdarių g. 3, LT-01120 VilniusEl. paštas:apva@apva.ltTel. 8 646 02 285A. s. Nr. 40 7300010099417546Bankas: AB SwedbankBanko kodas: 73000Pareigos | Juridinio asmens kodasBuveinės adresasEl. paštas:Tel.A. s. Nr. Bankas:Banko kodas:Pareigos |
| \_\_\_\_\_\_\_\_\_\_\_\_\_\_\_ A. V.(parašas) | \_\_\_\_\_\_\_\_\_\_\_\_\_\_\_ A. V.(parašas) |

\_\_\_\_\_\_\_\_\_\_\_\_\_\_\_\_\_